1.9.2023
SK
Úradný vestník Európskej únie
C 312/73
(27)
V programe stability na rok 2023 je načrtnuté strednodobé fiškálne smerovanie do roku 2026.
Podľa programu stability na rok 2023 sa očakáva, že deficit verejných financií klesne na úroveň 0,5 % HDP v roku 2025, pričom do roku 2026 má klesnúť na 0,1 % HDP.
Deficit verejných financií by teda mal v horizonte programu zostať pod úrovňou 3 % HDP.
Podľa programu stability na rok 2023 sa očakáva, že pomer dlhu verejnej správy k HDP sa zníži zo 150,8 % na konci roku 2024 na 135,2 % do konca roku 2026.
(28)
Na základe najlepších postupov a reforiem vykonaných v rámci plánu obnovy a odolnosti by mohli úpravy gréckeho rámca daňovej politiky pomôcť riešiť nedostatok investícií.
Konkrétnejšie by sa zavedením rozsiahlej­ šieho systému záväzných daňových stanovísk mohla posilniť právna istota pre investorov a podporiť prebiehajúce úsilie o zjednodušenie daňového systému.
Preskúmanie daňového systému by zároveň mohlo pomôcť zvýšiť základ dane samostatne zárobkovo činných osôb a podporiť investície.
Dodržiavanie daňových predpisov by bolo možné zlepšiť rozšírením uplatňovania elektronických platieb a intenzívnejším využívaním informácií, ktoré pochádzajú z elektronických platieb a týkajú sa najmä nedávnych dôkazov o čoraz väčších rozdieloch medzi deklarovanými nízkymi príjmami a zjavne rýchlo sa zvyšujúcim obratom samostatne zárobkovo činných osôb.
Dalo by sa to dosiahnuť predovšetkým lepším využívaním informácií, ktoré pochádzajú z elektronických platieb a týkajú sa cieľových povolaní.
Očakáva sa, že prebiehajúca digitálna transformácia nezávislého orgánu pre verejné príjmy prispeje k tomuto cieľu.
Vzhľadom na pretrvávajúce výzvy v oblasti daňových systémov na celom svete je však nevyhnutné ešte viac posilniť prevádzkovú autonómiu orgánu pri správe a rozvoji svojej infra­ štruktúry ľudských zdrojov a IT.
(29)
Grécko naďalej podnikalo kroky na modernizáciu svojej verejnej správy, ale jej celková výkonnosť zostáva na relatívne nízkej úrovni.
Významnou úpravou po roku 2010 sa rozsah verejnej správy a náklady na ňu do veľkej miery zosúladili s priemerom Únie.
Mzdové náklady Grécka sa v roku 2022 udržali na stabilnej úrovni 10,8 % HDP, čo je mierne nad priemerom Únie (10,2 % HDP).
Kľúčovým na dosiahnutie týchto cieľových úrovní bude zabezpečenie nepretržitého uplatňovania jednotnej mzdovej tabuľky pri zachovaní súčasných úrovní počtu zamestnancov, a to nepretržitým prijímaním stálych úradníkov na základe pravidla „jeden za jedného“ a stropu na prijímanie dočasných zamestnancov zavedeného v roku 2022.
Plán obnovy a odolnosti obsahuje opatrenia zamerané na zlepšenie účinnosti verejnej správy s osobitným zameraním na zlepšenie jej digitálnych služieb.
Zároveň zostáva výzvou prilákanie a udržanie vysokokvalifikovaných zamestnancov.
Možno ju vyriešiť štruktu­ rálnym spôsobom prostredníctvom osobitných/doplnkových mzdových tabuliek pre konkrétne funkcie alebo útvary, ako aj dobre vymedzeným systémom príspevkov, ktorý sa zavedie ako neoddeliteľná súčasť nového systému riadenia ľudských zdrojov, pričom sa zároveň zabezpečí integrita jednotnej mzdovej tabuľky a celkového objemu mzdových nákladov.
(30)
V súlade s článkom 19 ods.
3 písm.
b) nariadenia (EÚ) 2021/241 a kritériom 2.2 prílohy V k uvedenému naria­ deniu plán obnovy a odolnosti zahŕňa rozsiahly súbor vzájomne sa posilňujúcich reforiem a investícií, ktoré sa majú vykonať do roku 2026.
Vykonávanie plánu obnovy a odolnosti Grécka doteraz výrazne pokročilo.
V budúc­ nosti bude dôležité zachovať nasadené tempo.
Grécko predložilo tri žiadosti o vyplatenie (16) nenávratnej finančnej podpory a dve žiadosti o vyplatenie úverovej podpory, čo zodpovedá 85 míľnikom a cieľom v pláne.
Do dnešného dňa bolo Grécku celkovo vyplatených 7 126 miliónov EUR (17).
V súlade s článkom 14 ods.
6 nariadenia (EÚ) 2021/241 Grécko 29. marca 2023 vyjadrilo zámer požiadať v rámci mechanizmu o dodatočnú úverovú podporu vo výške 5 000 miliónov EUR.
Grécko začalo svoj plán realizovať veľmi dobre a podarilo sa mu zaviesť systém riadenia a kontroly na monitorovanie a koordinovanie včasného dokončenia reforiem a investícií.
V budúcnosti bude dôležité toto úsilie zachovať a posilniť, keďže sa plánuje realizácia veľkého množstva reforiem a investícií, a to najmä preto, lebo dokončenie mnohých týchto reforiem a investícií si bude vyžadovať včasný pokrok v jednotlivých prípravných krokoch vrátane postupov verejného obstarávania.
Ďalšia realizácia plánu závisí od administratívnej a vykonávacej kapacity určených vykonávacích orgánov, a to aj na úrovni regionálnej a miestnej správy.
Rýchle začlenenie novej kapitoly REPowerEU do plánu obnovy a odolnosti umožní financovať dodatočné reformy a investície na podporu strategických cieľov Grécka v oblasti energetiky a zelenej transformá­ cie.
Pre úspešné vykonávanie plánu obnovy a odolnosti, ako aj iných hospodárskych politík a politík zamestna­ nosti, ktoré presahujú rámec plánu, je naďalej dôležité systematické a účinné zapájanie miestnych a regionálnych orgánov, sociálnych partnerov a iných relevantných zainteresovaných strán, čím sa má zabezpečiť všeobecná zodpovednosť za celkový program v danej oblasti politiky.
(16) Grécko 16. mája 2023 predložilo tretiu žiadosť o vyplatenie grantov, ktorú Komisia zatiaľ posudzuje.
(17) V prípade grantov bola vyplatená nenávratná finančná podpora (okrem predbežného financovania) vo výške 3 436 miliónov EUR a úverová podpora (okrem predbežného financovania) vo výške 3 690 miliónov EUR.